

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI****OPĆINSKO VIJEĆE** |

Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20,5/20- pročišćeni tekst, 8/20, 2/21 i 3/21-pročišćeni tekst), članka 2. stavka 2. Odluke o suglasnosti na provedbu ulaganja na području Općine Vladislavci u 2024. godini („Službeni glasnik“ Općine Vladislavci br. 12/23) i članka 22. Pravilnika o provedbi postupaka jednostavne nabave („Službeni glasnik“ Općine Vladislavci br. 10/23) u postupku nabave usluge, Stručni nadzor nad izgradnjom dječjeg vrtića Vladislavci i koordinator zaštite na radu, broj N-1/24, procijenjene vrijednosti nabave u iznosu od 17.500,00 EUR bez PDV-a, Općinsko vijeće Općine Vladislavci na svojoj 35. sjednici, održanoj dana 25. siječnja 2024. godine, donosi

**ODLUKU O ODABIRU**

**u postupku jednostavne nabave br. N-1/24**

**I.**

Kao najpovoljnija ponuda u postupku nabave usluge, Stručni nadzor nad izgradnjom dječjeg vrtića Vladislavci i koordinator zaštite na radu , broj N-1/24, odabrana je ponuda ponuditelja: **Respect-ing d.o.o., Ilirska 27, Osijek, O.I.B. 72061576990 sa cijenom ponude od 16.500,00 EUR (bez troškova PDV-a), odnosno ukupnom cijenom ponude od 20.625,00 EUR (sa troškovima PDV-a)**

Razlog odabira: najniža cijena.

Broj zaprimljenih ponuda i nazivi ponuditelja:

1. Respect-ing d.o.o, Ilirska 27, Osijek, respect-ing@respect-ing.hr

2. Honcho d.o.o. , Sv. Petka 50, Osijek, hrvoje.susic@honcho.hr

**II.**

Ovlašćuje se općinski načelnik za sklapanje ugovora s odabranim ponuditeljem, za izvršenje isplate sukladno potpisanom ugovoru o jednostavnoj nabavi kao i za poduzimanje svih ostalih radnji vezano uz izvršenje ugovora.

**III.**

Odluka o odabiru zajedno s preslikom Zapisnika o otvaranju, pregledu i ocjeni ponuda dostavlja se bez odgode svim ponuditeljima na dokaziv način.

**IV.**

Ova Odluka stupa na snagu danom donošenja, i objavit će se u „Službenom glasniku“ Općine Vladislavci.

KLASA: 406-03/24-01/01

URBROJ: 2158-41-01-24-7

Vladislavci, 25. siječnja 2024.

**Predsjednik**

**Općinskog vijeća**

Krunoslav Morović